Page:Cherrie and the slae.pdf/81

 POETRY. 69 And maks my heart within me melt Lyk wax before the fyre. When men or women vesites me, My dolour I disguyse, By outward sights that nane may see Whare inward languor lyis. As patient as my part appears, With heavy heart when no man heirs, For baill then burst I out in tears, Alane with cairfull cryis. All day I wot not what to do, I lothe to see the licht; At evin then I am trublit to; So noysum is the nicht. When natur most requyrs to rest, With pansing so I am opprest, So mony things my mind molest, My sleiping is but licht. Remembering me whare I have been, Baith lykit and belov't, And now sen syne what I have seen, My mind may be commov't. Gif ony of my dolour dout, Let ilkane sey thair time about : Perhaps whose stomok is most stout, Its patience may be prov't. I see, and namely now a days All is not gold that gleitis; Nor to be seal'd what ilkane says, Nor water all that weitis. Sen fristed goods are not forgivin, When cup is full, then hold it evin;